Lav et referat af nedenstående tekst:

Tekst:
Politiet har anholdt en 24-årig mand fra Randers i forbindelse med en færdselsulykke søndag aften, hvor to biler kolliderede, og føreren af den ene måtte skæres fri. De to personer i den anden bil stak efter ulykken af til fods, og politiet formoder nu at have fundet frem til en af disse. På ulykkesstedet er der fundet en mobiltelefon, og via den har man fundet frem til den 24-årige. - Efter vi har fundet ud af, hvem han er, kører vi til hans bopæl. Her er han ikke, og efter det besøg ringer hans mor til politiet og siger, at han er på skadestuen, hvor vi så henter ham, siger Poul Fastergaard fra Nordjyllands Politi. Den 24-årige afhøres mandag, og håbet er, at afhøringen kan skabe klarhed om, hvem der har ført bilen, og hvem den anden passager er. Ifølge Poul Fastergaard er det formegentlig skader fra ulykken, der har fået den 24-årige til at søge lægehjælp.

Referat:
24-årig pågrebet på skadestue.